钦定古今图书集成/理学汇编/学行典/第168卷 > 《道南书院记》明·丘濬
## 钦定古今图书集成/理学汇编/学行典/第168卷 > 《道南书院记》明·丘濬

道学复明于宋，起自西南，而行于中州，其后也复还
于东南。盖天示奎文，以开有宋一代文明之治，生周
子于道州营道县，历四叶，天子以“明道”纪年。是岁明道生于黄州之黄陂，明年伊川生大贤，所生其地，其
时皆不偶然也。二程侍其父大中公宦游南安，周子
适官，于是承父命从学焉。是则道学之兴，其始盖自
南也。程子既长，归北方，乃以其所得周子者教河洛
之闲，一时南北多士从之游。南方之士，其尤著名者，
游与杨也，游之别也。程子未尝无赠言，惟龟山先生
之行，特发为“吾道南矣”之叹。所谓南者，非道始之南
也，道终归于南也。嗟乎！先生之归，岂但儒道之随而
南哉？曾几何时，而世道亦从而南，虽以嵩洛闲人，亦
不复知有程学。幸而斯文道脉中兴于南。朱子者出，
斯道乃大明于瓯闽之闲，使天下后世知有圣贤全
体大用之学、帝王大中至正之道，万世行之而无弊
者，其功大矣。后之人推原所自，咸归其功于龟山先
生。盖以周、程二三子发明孔、孟不传之秘于绝学千
五百年之后，演斯道之脉而延之，俾常行至今者，非
先生之功而谁功？《传》曰：“道待人而后行，当宋运中否？”
假饶世无先生，则无朱子矣。无朱子则周、程以后所
传之要，尧舜以来相承之绪，必至中绝。其所关系，岂
细故哉。是以尚友古人者，不徒论其世，而必表其地
也。谨按先生自五世祖来居将乐，初师程伯子于颍
川，继师叔子于洛，得道南归，以授其徒罗仲素。仲素
之先豫章人也，避难来居南平，后徙于沙。仲素于杨
门独能任重诣极，以所得《河》《洛》之学授其同邑李愿
中，而朱子渊源实于是焉出。是三先生者，皆剑产也，
而朱子亦生剑之属邑尤溪。夫以一郡之狭，四邑之
小，二三百里之近，百年之中，乃有四贤并出于一时，
上承下启，以延千万年道学之脉，其地盖视东周之
邹、鲁也。昔孔子生于鲁，当成周之既东，乃欲兴其道
于东方，盖谓鲁也。然而竟不得如所志，惟以斯道传
其徒曾参，以传圣孙伋伋传于邹、孟轲氏。后世称斯
文之宗，必曰孔、孟；称文宪之邦，则归邹、鲁云。方宋盛
时，孔、孟之道大行于河洛之闲，是时犹未南渡也。先
生归延平，程子已谓其“载道之南。”其后果有罗、李二
先生继先生而起，以传其道，集大成于朱子。今天下
家藏朱子之书，人习朱子之学，夫孰不知其渊源来
自紫阳，而聚徒讲学于考亭、云谷之闲，以发挥程学，
上愬孔孟之传。抑亦或有不知剑浦之滨、九峰之麓，
乃朱学所“从来之要会者矣。”苟非当路君子有以表
章之，夫孰知其然哉？鄱阳苏侯章早习程、朱之书，以
明经登进士第，历官郎署，来知延平府事，欲推所学
以见于行，首以化民成俗为政。恒以为世之论道学
所兴之地，必曰濂、洛、关、闽、闽八郡而分上下，玆郡实
居上下之中，西与建境。其西之趋会府者，沿剑“津而
下，东与福境；其东之朝京国者，溯剑津而上。或往或
来，何莫不由于斯。闽中所产士，以朱子为第一流人
物；而闽士所建立者，以重明道学为第一等事功。”延
平为郡，虽僻而小，然其所关系甚重而大如此，非但
有光于闽八郡也。于是与其同寅通判府事应元征、
推官王铎，图所以厚报祀而大显扬之者。佥曰：“三先
生于南沙、将乐，旧各有专祠，近又于郡城北隅合而
祀之，毋庸致力矣。今吾侪新构公宇，以为朝命重臣
驻节之所，甫尔告成，而未有名称。盍揭‘道南’二字，以
为道院之榜，以示八闽士民与夫四方宦游士夫，凡
使节往来及以事经行者，但知兹郡为道学重兴渊
源所自之地，不”亦韪欤？侯曰：“然。”使价来求记于予。予
既推原斯道所以南之故，及其书院所以名者，